Smaak in mond | Health24
Posted by: Eddie | 2008/11/07
Smaak in mond
Ek het die afgelope week of 2 ' n metaalagtige smaak in my mond. Dit is nogal prominent, veral nadat ek geeet het. Ek drink geen medikasie nie, maar wel 1000mg salm-olie tablette en ' n multi-vitamien per dag. Ek is 40, manlik en het ' n BMI van 23. Ons eet baie vars vrugte en groente en is baie gesond. Ek het vir jare bloed geskenk tot ek 6 maande gelede opgehou het. (Het 52 eenhede geskenk.) Ek het dit die eerste keer geproe nadat ek vars aarbeie geë et het.
As jy geen medikasies inneem nie (wat nogal dikwels smaakversteurings kan veroorsaak), dan kan dit wees van die vitamienaanvulling of selfs die salmolietablette. Probeer die 2 vir 'n week of so uitlos en kyk of dit die probleem verbeter. As die metaalagtige smaak aanhou, dan sal ek aanraai dat jy 'n mediese dr spreek, net om seker te maak dat daar geen onderliggende probleem is nie (bv 'n toestand soos hemosiderose - 'n oormaat yster in die liggaam wat miskien tot nou deur jou bloedskenk versluier is).